RESPUBLIKA QIShLOQ XOʻJALIGI KORXONALARINI DAVLAT TOMONIDAN QOʻLLAB-QUVVATLASh ChORALARI TOʻGʻRISIDA
(resolution, 2021-02-22)

Qishloq xoʻjaligi korxonalarining moliyaviy ahvolini mustahkamlash hamda 1996-yilda ob-havoning noqulay kelganligi munosabati bilan ularni davlat tomonidan qoʻllab-quvvatlash maqsadida Vazirlar Mahkamasi qaror qiladi: 1. Markaziy bank va tijorat banklarining qishloq xoʻjaligi korxonalari banklarning kreditlaridan foydalanganlik uchun foizlar toʻlash boʻyicha 1997-yil 1-yanvardagi holatiga koʻra qarzlarini hisobdan chiqarish, shuningdek, ularning kreditlar boʻyicha qarzlarni toʻlashini foizlar qoʻshmasdan 2000-yilgacha kechiktirish toʻgʻrisidagi taklifiga ilovaga* muvofiq rozilik berilsin. 2. Oʻzbekiston Respublikasi Qishloq va suv xoʻjaligi vazirligi, “Oʻzmevasabzavotuzumsanoat” uyushmasi, Oʻzbekiston Qishloq xoʻjaligi ilmiy-ishlab chiqarish markazi, “Oʻzgoʻshtsutsanoat” uyushmasi tijorat banklari, soliq va moliya organlari bilan birgalikda bir oy muddatda qishloq xoʻjaligiga xizmat koʻrsatuvchi tarmoqlarda muqobil tekshirishlarni tashkil etgan holda qishloq xoʻjaligi korxonalarining debitorlik va kreditorlik qarzdorligini yalpi qayta roʻyxatdan oʻtkazsinlar. Soliq va toʻlov intizomini mustahkamlash boʻyicha Hukumat komissiyasi qishloq xoʻjaligi korxonalarining debitorlik va kreditorlik qarzdorligi qayta roʻyxatdan oʻtkazilishi yakunlari taqdim etilgandan keyin 10 kun muddatda: qishloq xoʻjaligi korxonalarining qoplash manbalari bilan taʼminlanmagan kreditorlik qarzlarini Moliya vazirligining Qishloq va suv xoʻjaligi vazirligi, “Oʻzmevasabzavotuzumsanoat” uyushmasi, Oʻzbekiston Qishloq xoʻjaligi ilmiy-ishlab chiqarish markazi, “Oʻzgoʻshtsutsanoat” uyushmasiga 2 yil muddatga yiliga 3 foizlik krediti sifatida qayta rasmiylashtirish; “Oʻzkimyosanoat” uyushmasi, “Oʻzdavneftmahsulot” birlashmasi, Energetika va zlektrlashtirish vazirligi, “Oʻzqishloqxoʻjalik-taʼminottuzatish” davlat-kooperativ qoʻmitasi, “Oʻzqishloqxoʻjalikmash-xolding” xolding kompaniyasi korxonalari va tashkilotlarining debitorlik qarzlarini qishloq xoʻjaligi korxonalarining ulardan kreditorlik qarzlari miqdorida koʻrsatib oʻtilgan idoralarning korxonalaridan budjetga muddatida toʻlanmagan soliqlar va boshqa toʻlovlar hisobiga yopish masalalarini koʻrib chiqsin va hal etsin. 3. Moliya vazirligi Davlat soliq qoʻmitasi, Pensiya jamgʻarmasi va Mehnat vazirligi bilan birgalikda qishloq xoʻjaligi korxonalarining budjet, Pensiya jamgʻarmasi va Ish bilan taʼminlashga koʻmaklashish jamgʻarmasi oldidagi qarzlarini toʻlashni 1997-yil 1-yanvardagi holatiga koʻra penya qoʻshmasdan 3 yilga kechiktirsin. 4. Moliya vazirligi, “Oʻzdavsugʻurta” boshqarmasi, Qishloq va suv xoʻjaligi vazirligi 1997-yil 1-fevralgacha: sugʻurta qoplamasi toʻlovlari va sugʻurta toʻlovlari boʻyicha qarzlarni oʻzaro hisob-kitob qilish; budjetga muddatida toʻlanmagan soliqlar va boshqa toʻlovlarni 1997-yil 1-yanvardagi holatiga koʻra qishloq xoʻjaligi korxonalari hisobidan chiqarish yoʻli bilan qishloq xoʻjaligi korxonalariga sugʻurta qoplamalari toʻlanishini taʼminlasinlar. 5. “Oʻzdavpaxtasanoatsotish” uyushmasi muddatidan ilgari, joriy yilning 1-fevraligacha, 1996-yil hosilidan olingan paxta xomashyosi uchun va joriy yilning 1-apreligacha ushbu davrda paxta tolasi sotishdan tushayotgan mablagʻlarni jamlash hisobiga xoʻjaliklar tasarrufida qoladigan paxta tolasi uchun qishloq xoʻjaligi korxonalari bilan uzil-kesil hisob-kitob qilsin. 7. Qishloq va suv xoʻjaligi vazirligi, “Oʻzmevasabzavotuzumsanoat” uyushmasi, Oʻzbekiston Qishloq xoʻjaligi ilmiy-ishlab chiqarish markazi, “Oʻzgoʻshtsutsanoat” uyushmasi: “Oʻzistiqbolstat” davlat qoʻmitasi va manfaatdor vazirliklar va idoralar bilan birgalikda yonilgʻi-moylash materiallari, mineral oʻgʻitlar sarfi, “Oʻzqishloqxoʻjaliktaʼminottuzatish” davlat-kooperativ Qoʻmitasining yetkazib berish va xizmat koʻrsatishi boʻyicha har oylik hisobot 1997-yil yanvar oyi hisobotidan boshlab joriy etilishini nazarda tutib qishloq xoʻjaligi korxonalari hisob va hisobotining mavjud tizimini qayta koʻrib chiqsinlar; tijorat banklari bilan birgalikda 1996-yilgi buxgalteriya hisoboti maʼlumotlari boʻyicha zarar koʻrib ishlovchi va past rentabelli qishloq xoʻjalik korxonalari sonini, zararlarning umumiy summasini, ular hosil boʻlishining haqiqiy sabablarini koʻrsatgan holda, tarmoqlar va hududlar boʻyicha alohida aniqlasinlar; Iqtisodiy nochor korxonalar ishlari qoʻmitasi bilan birgalikda moliyaviy ahvolini yaxshilashning iloji boʻlmaydigan aniq xoʻjaliklarni bankrot deb eʼlon qilish toʻgʻrisidagi takliflarni koʻrib chiqsinlar va Korxonalarning bankrotligi va sanatsiyasi masalalari boʻyicha Hukumat komissiyasiga kiritsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy banki raisi F.M. Mullajonov zimmasiga yuklansin.